CELEX: C2005/106/32
Language: sk
Date: 2005-04-30 00:00:00
Title: Vec C-89/05: Návrh na začatie prejudiciálneho konania podaný uznesením House of Lords z 3. novembra 2004, ktorý súvisí s konaním: United Utilities plc proti Commissioners of Customs and Excise

30.4.2005   
            
            
               SK
            
            
               Úradný vestník Európskej únie
            
            
               C 106/17
            
         Návrh na začatie prejudiciálneho konania podaný uznesením House of Lords z 3. novembra 2004, ktorý súvisí s konaním: United Utilities plc proti Commissioners of Customs and Excise
   (Vec C-89/05)
   (2005/C 106/32)
   Jazyk konania: angličtina
   House of Lords (Spojené kráľovstvo) podal uznesením z 3. novembra 2004 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: United Utilities plc proti Commissioners of Customs and Excise a bol doručený kancelárii Súdneho dvora dňa 18. februára 2005.
   House of Lords (Spojené kráľovstvo) žiada Súdny dvor, aby rozhodol o nasledujúcej otázke:
   
               1.
            
            
               „Uplatňuje sa oslobodenie stávkovej činnosti podľa článku 13 bodu B písm. f) šiestej smernice Rady zo 17. mája 1977 (smernica 77/388/EHS) (1) ak osoba (ďalej len ‚sprostredkovateľ’) poskytuje služby na účet inej osoby (ďalej len ‚príkazcu’) spočívajúce v prijatí stávok od zákazníkov a oznámení zákazníkom prijatie uvedených stávok príkazcom, ak: a) úkony sprostredkovateľa predstavujú nevyhnutný krok pre vytvorenie právneho vzťahu stávky medzi príkazcom a jeho zákazníkom a že teda završujú stávkovú činnosť; ale b) sprostredkovateľ nerozhoduje o stanovení kurzov, keďže tieto sú stanovené príkazcom, alebo v určitých prípadoch tretími osobami v súlade s pravidlami predmetného športu; a c) sprostredkovateľ rozhoduje o prijatí alebo neprijatí stávok na účet príkazcu v súlade s kritériami stanovenými príkazcom, keďže sprostredkovateľ nemá žiadnu inú možnosť?“
            
         
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – Spoločný systém dane z pridanej hodnoty: jednotný základ jej stanovenia (Ú. v. ES L 145 z 13.6.1977, s. 1)